4 in Hanover Park in skietery gewond | Netwerk24
Deur Roshé Taka 10 November 2019 14:32
’n Gespanne atmosfeer heers in Hanover Park en Philippi op die Kaapse Vlakte nadat drie vroue en ’n man Saterdag in vermoedelik ’n bendeverwante skietvoorval gewond is.
Vier mense, waaronder ’n 15-jarige tiener, is omstreeks 21:50 in Athburg Walk in Hanover Park/Philippi geskiet en gewond, sê sers. Noloyiso Rwexana, provinsiale polisiewoordvoerder.
Die vier mense is in die hospitaal opgeneem.
Die polisie ondersoek ’n saak van poging tot moord, sê Rwexana.
“Alle leidrade word opgevolg in ’n poging om diegene wat verantwoordelik is, in hegtenis te neem. Die moontlikheid dat die voorval bendeverwant is, word ondersoek.”
Intussen sê Ebrahim Abrahams, voorsitter van die plaaslike gemeenskapspolisiëringsforum (GPF), die slagoffers is geskiet terwyl hulle Saterdagaand partytjie gehou het.
“Lede van die Ghetto-bende het gedink hulle is deel van ’n mededingende bende,” beweer hy.
Meer oor: Hanover Park | Philippi | Kaapse Vlakte | Misdaad | Gewond | Bendegeweld | Skietery
N1 in Kaap gedeeltelik gesluit ná vermeende skietery
5 afgemaai tydens rowwe Halloween-party